text: Fanget efter tv-debut
  01 november 2011 kl. 20.02
  En 48-årig mand eftersøgt for drabsforsøg blev her til aften anholdt, efter hans billede blev vist på TV SYD.
  Ifølge politiet skød den 48-årige mand sin 35-årige kæreste i maven sent søndag aften. Kvinden blev alvorligt kvæstet, og først tirsdag aften kunne lægerne erklære hende uden for livsfare.
  Tirsdag valgte politiet at offentliggøre et billede af manden, som blandt andet blev vist på TV SYD. Det fik en seer til at henvende sig til politiet med et tip om, at den eftersøgte befandt sig på en adresse i den lille by Tistrup ved Varde.
  
  Ingen dramatik
  Politiet kørte til adressen, og den efterlyste kunne anholdes uden dramatik. 
  Den 48-årige mand bliver fremstilliet i grundlovsforhør i løbet af onsdagen.
  